als_Latn bos_Latn ron_Latn
Nga Pellumb Kulla
-Leter, shume e hapur, Platinise te ketyre diteve-
Per here te pare po mundohem te shpjegoj se si nje figure e dashur, rrezikon me shume se te padashurat, qe ne nje qendrim te gabuar apo me gafe te rende, te behet e urryer dhe te marre mbi vete urrejtjet e milionave.
E nuk e shpjegoj dot…
Sportistet e shquar si ty, Mishel, kane simpatizante ne tere boten, qofshin ata simpatizante ne Itali, Zvicer, Madagaskar, Shqiperi, apo Serbi. Ne keto dite te zhurmshme ke humbur ndoshta milione prej tyre dhe simpatizantet e shtuar ne Serbi humbjen nuk ta zvogelojne dot.
Po une nuk e kam aq tek milionat. Egoistikisht te veçoj se me ke humbur mua. Me ndje qe ai portreti yt i embel, ato kujtimet e bemave te tua ne fushen e lojes, roli yt i madh ne lavdine e skuadres se Juventusit dhe te Frances qe ma shtonin bukurine e jetes se perditshme, tani me ngjallin neveri dhe me beso jo ngaqe nje ndeshje futbolli mund te humbet ne tavoline, apo te denohet nje futbollist, apo te hiqen tri piket qe çdo sportdashes do te kishte qejf t’i jepeshin ekipit te tij te zemres. Humbja jote nuk eshte pasoje e ketyre humbjeve. Humbja jote eshte e pariparueshme edhe nese vendimi i sotem favorizon skuadren kombetare te shqiptareve.
Ti ke qene futbollist i madh, Mishel. Te jesh futbollist i madh, ama, kurre nuk eshte perfytyruar me domosdo njeri i madh, i mençur, i drejte dhe me karakter te larte. Ti, Mishel, nuk ke qene i tille. Dhe ne te deshem, megjithate. Por ti tani je bere i neveritshem edhe sikur te mos jesh i korruptuar, siç dyshojne ne te kater anet e globit. Une nuk e shpjegoj dot largimin tend kembengules nga e drejta, nga lartesia e detyres, ku te kane vene. Bile une e kuptoj qe ajo qe mua me duket e padrejte, te te duket e drejte ty. Por kur ti tregon se i ke hyre detit ne kembe, atehere po me jep pike mua.
Si eshte e mundur, Mishel, qe sapo nje femer (siç tregonte nje vajze me emrin Ada, dje ne shtyp) te takon ne rruge si simpatizante dhe te thote se eshte shqiptare, ti, o i padenji per simpati ketej e tutje, me te paren, i thua asaj: “por ama shqiptaret u sollen keq” dhe nuk pyet a e kupton ajo se perse e ke fjalen dhe a e ka pare ajo turpin e Beogradit? Dhe mbase nuk te eshte afruar fare qe te fitoje anesine tende ne favor te shqiptareve! Ngaqe ajo nuk e kupton perse duhet ndonje anesi! Ama ajo nuk e di, e gjora, se ty t’u bene dhjete dite qe zotrote po dritheron vetem e vetem te kryesh ate qe ke marre persiper.
Zyrtari me banal ne bote duke shprehur mendimin per ngjarjet ne stadiumin beogradas do te mjaftohesh duke thene “te presim e te shohim vendimet e komisionit disiplinor” Kurse ti pasi vjell vrer me bollek e pasi e drejton gishtin kallezues nga shqiptaret, e thua kete fraze ne fund! Fajtore, lojtaret e kombetares shiptare?! Perse, o Mishel? Sepse largoheshin nga zonat e fushes ku hidheshin shashka dhe bomba tymuese?! Sepse duhet doemos ta dinin qe nje mendjelli i panjohur, do te leshonte qe jashte stadiumit me teknikat e tij nje poster mes mijera posterave, banderolave dhe flamureve qe tundeshin neper shkallet e serbeve?! Mos jane fajtore futbollistet miq ngaqe ngriten duart mbi koke kur qelloheshin me karrige dhe kur, me bresheri mbi ta, binin shishet dhe guret?! Apo i quani fajtore se u treguan shume te duruar dhe nuk ben gjeste te shemtuara qe t’ju ndihmonin me mire ne keto mbrapshtite tuaja?!
A ka turp me te madh, o Miçe – te te quaj siç te quajne simpatizantet serbe, – a ka turp me te madh, qe me afrimin e dites se vendimit, ti e hoqe gjithnje e me shpesh masken e presidentit te UEFAs dhe the gomarlleqe nga me te padegjuarat si ajo “ne po na kritikojne perse i lejuam ne nje grup. Por kjo do te ndodhte me Shqiperine edhe po te binte ne te njejtin grup me Greqine dhe Maqedonine” Kur i kane ndodhur Shqiperise keto? Te te thone shiko dhjetra historite e shkruara nga serbet ne shfaqje te tilla te njejta, si me 14 tetor, ti mbi ato te histori ke vene te ndenjurat.
Dhe ne presim vendimin e komisionit te disiplines, i cili do te vendose pa perfillur mendimin e Miçes. Çfaredo qe te jete vendimi une te them:
Adieu, Miçe!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kmr_Latn